Vredendal-Noord Primêr hoofkrisis - My Matzikama | My Matzikama
Vredendal-Noord Primêr hoofkrisis
Ongelukkige ouers van leerders by Vredendal-Noord Primêr het al vir die afgelope twee weke elke oggend voor die skool bymekaar gekom om te keer dat kinders die skool betree.
Die rede hiervoor is dat ouers ontsteld is oor die proses waarvolgens die nuwe skoolhoof, me. Maryna de Lange, aangestel is en dat mnr. Lincoln Wildschut, wat sy plek volgestaan het as waarnemende skoolhoof, nie vir die posisie oorweeg is nie.
Hennie Nell, woordvoerder van die ongelukkige ouers, sê die ouers het reeds 'n memorandum aan die skoolhoof, me. De Lange en mnr. George Claassen, kringbestuurder van Kring 5, oorhandig waarin staan dat die aanstellingsproses aan die ouers verduidelik moet word. Hulle moet ook verduidelik waarom mnr. Wildschut nie oorweeg is vir die pos nie.
In die memorandum staan die volgende:
Hiermee gee ons kennis dat ons volstaan by ons memorandum wat ons op Maandag, 24 Julie, oorhandig het, dat ons as ouers en die gemeenskap by die vergadering van Woensdag, 2 Augustus, die volgende resolusies geneem het:
Ouers voel dat me. de Lange nie welkom by die skool is nie totdat die ondersoek afgehandel word.
Daar moet ook 'n onafhanklike ondersoek plaasvind.
Ouers voel ook dat mnr. Claassen van die plaaslike WKOD ook ondersoek moet word.
Daar sal ook 'n derde party aangestel word om die skool tydelik te bestuur om verdere verdeling tussen die skoolpersoneel te voorkom.
"Die ouers voel dat hulle eerder hul kinders by die huis wil hou tot die ondersoek suksesvol opgelos is," sê Nell.
Nell voeg ook by dat Alan Meyer, hoofdirekteur van die Wes-Kaapse Onderwys Departement, beloof het om teen Maandag, 7 Augustus, 'n ondersoekspan te stuur om na die saak te kyk.
Vir meer inligting kontak Hennie Nell 076 620 9690 of stuur 'n e-pos na hennienell0011@gmail.com
Foto verskaf aan Netwerk24.
Gratis huwelikseminaar deur Riekert Botha
Die Baptiste Gemeente op Vredendal bied op Vrydag, 4 Augustus, 'n gratis huwelikseminaar by die NG Wes-kerksaal op Vredendal...
Valentynsetes by restaurante 'n sukses
Gister, die 14de Februarie, was Matzikama op hol met die liefdesdag wat gevier is. Talle mense in die streek...
Matzikama-munisipaliteit herstel gebarste waterpyp
Die tegniese span van die Matzikama-munisipaliteit op Vredendal is tans besig om 'n gebarste pyp in Matzikamastraat te herstel....
Vredendal te huis vir bejaardes kry sonpanele
Die tehuis vir bejaardes op Vredendal spog graag met hul sonpanele wat vroeg in Januarie opgerig is. Op 6...